Diari Oficial de la Generalitat Valenciana


Sumari del DOGV 9811, del 18-03-2024 (2024/2344)

Extracte de la Resolució de 27 de febrer de 2024, de la Conselleria de Sanitat, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'esta conselleria en municipis de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9811

Data del DOGV
:   18-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2344


Data del document
:   27-02-2024

Organisme emissor
:   Conselleria de Sanitat

Tipus de document
:   Extracte

Anàlisi jurídica

Extracte de la Resolució de 27 de febrer de 2024, de la Conselleria de Sanitat, per la qual es convoquen subvencions per a la intervenció arquitectònica en locals destinats a la prestació d'assistència sanitària per part d'esta conselleria en municipis de la Comunitat Valenciana. [2024/2344]  
BDNS (identif.): 748852  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/748852)  
  
Primer. Beneficiaris  
Segons l'article 5 de l'Ordre 9/2017, podran obtindre la condició d'entitat beneficiària els ajuntaments de la Comunitat Valenciana que complisquen els requisits següents:  
a) Tindre la titularitat patrimonial del local en el qual es proposa la intervenció arquitectònica.  
b) Per a obtindre la condició d'entitats beneficiàries de les subvencions hauran de posseir els requisits de l'article 5 de l'Ordre 9/2017, al final de la presentació de les sol·licituds de la present convocatòria.  
  
c) En tot cas, disposar del corresponent projecte d'obra, amb el degut informe de conformitat de la Subdirecció amb data posterior a la publicació de les bases i anterior a la data de finalització de presentació de sol·licituds de la present convocatòria.  
d) Complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana; en el capítol 2, de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
  
  
Segon. Objecte  
Convocar la concessió de subvencions per a la intervenció arquitectònica en locals destinats a la prestació d'assistència sanitària per part d'esta conselleria en municipis de la Comunitat Valenciana, per als exercicis 2024 i 2025.  
  
Tercer. Bases reguladores  
Ordre 9/2017, de 19 de setembre, de la Conselleria de Sanitat Universal i Salut Pública, per la qual s'establixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'esta conselleria, en municipis de la Comunitat Valenciana. (DOGV 8134, 25.09.2017).  
Ordre 3/2021, de 29 de setembre, de la Conselleria de Sanitat Universal i Salut Pública, per la qual es modifica parcialment l'Ordre 9/2017, de 19 de setembre, de la Conselleria de Sanitat Universal i Salut Pública, per la qual s'establixen les bases reguladores per a la concessió de subvencions per a la intervenció arquitectònica en locals destinats a la prestació d'assistència sanitària per part d'esta conselleria, en municipis de la Comunitat Valenciana. (DOGV 9186, 01.10.2021).  
  
Correcció d'errades de l'Ordre 3/2021, de 29 de setembre, de la Conselleria de Sanitat Universal i Salut Pública. (DOGV 9203, 27.10.2021).  
  
Quart. Quantia  
L'import destinat a finançar estes ajudes serà de 3.000.000,00 d'euros per a l'any 2024 i de 3.000.000,00 d'euros per a l'any 2025.  
Les subvencions que s'atorguen tindran la consideració de subvenció a fons perdut, i el percentatge de subvenció a aplicar serà fins al 100 % de l'import sol·licitat, amb un límit de 400.000,00 euros per projecte, sense que este puga superar al cost d'execució del corresponent projecte aprovat o el d'adjudicació. El nombre màxim de projectes subvencionables en cada convocatòria per ajuntament serà de dos.  
  
  
Quint. Termini de presentació de sol·licituds  
El termini per a la presentació de les sol·licituds serà d'un mes comptador des de l'endemà de la publicació de la present convocatòria en el Diari Oficial de la Generalitat Valenciana.  
  
Sext. Altres dades  
1. La forma de presentació de les sol·licituds i la documentació que s'hi ha d'adjuntar s'ajustarà al que es determina en el títol III, del capítol I, de l'Ordre 9/2017.  
2. Les sol·licituds presentades es valoraran d'acord amb els criteris establits en l'annex Criteris de valoració, de l'Ordre 3/2021, de 29 de setembre, de la Conselleria de Sanitat Universal i Salut Pública, per la qual es modifica parcialment l'Ordre 9/2017, segons els valors vigents a la data d'acabament del termini de presentació de sol·licituds previst en la present convocatòria (tingueu en compte la correcció d'errades de l'Ordre 3/2021, DOGV 9203, 27.10.2021).  
3. El pagament de la subvenció serà realitzat després de la justificació per l'ajuntament de la realització de les obres d'intervenció arquitectònica als locals destinats a la prestació d'assistència sanitària per la Conselleria.  
4. El termini de justificació de les subvencions finalitza el 15 de novembre de 2024, per a l'obra realitzada amb càrrec al pressupost de 2024, i el 15 de novembre de 2025, per a l'obra executada en 2025. L'incompliment d'este requisit podrà donar lloc al desistiment sense efectes o a la minoració de la subvenció corresponent a l'exercici en què este es produïsca.  
  
València, 27 de febrer de 2024. El conseller de la Conselleria de Sanitat: Marciano Gómez Gómez.